Faltenov vrch

Faltenov vrch () je vrch v Stolických vrchoch, krajinnom celku Slovenského rudohoria. Leží nad Muránskou Zdychavou, približne  severovýchodne od Revúcej.

 Poloha 
Nachádza sa v severnej časti Stolických vrchov, v geomorfologickom podcelku Stolica. Leží na hranici Košického a Banskobystrického kraja, okresov Rožňava a Revúca a zasahuje na katastrálne územie obce Čierna Lehota a Muránska Zdychava. Najbližším sídlom je západne situovaná Muránska Zdychava a Muránska Huta, severne sa nachádza Šumiac, Červená Skala a Telgárt, severovýchodne Rejdová a Vyšná Slaná, juhovýchodne Čierna Lehota a Slavošovce a južne Revúcka Lehota a Revúca.

 Opis 
Faltenov vrch leží v severnej časti pohoria, v hlavnom hrebeni najvyššej časti, medzi Kohútom () a Lehotskou hoľou (). Západne sa nachádza Radzim (), Cigánka (), Šiance () a Ploštiny (), severne Čelo (), Župkova Magura (), Kyprov (), Faltenovým sedlom oddelená Lehotská hoľa () a Stolica (), východne Pálenisko (), Grúň (), Veľký Radzim (), Príslop () a Skalka () a južne Biela skala (), Malý Kohút () a Kohút ().Stolické vrchy. Turistická mapa. 1 : 50 000. Harmanec: VKÚ, a. s., 2000. Oblasť patrí do povodia Slanej; západné svahy hrebeňa odvodňuje Poťahajský potok do Zdychavy a Muráňa, voda z východných odteká riečkou Štítnik. Vrcholom vedie Chodník Pavla Jozefa Šafárika. Masív je súčasťou chráneného areálu Stolica.

 Výhľady 
Vrchol i hrebeň pokrýva súvislý lesný porast, ktorý neumožňuje rozhľad. Z vhodných lokalít je vidieť okolité vrchy Stolických vrchov, Volovské vrchy, Revúcku vrchovinu, Spišsko-gemerský kras a Nízke Tatry.

 Prístup 
 po  zeleno značenom chodníku P. J. Šafárika:
 od juhu z Jelšavy cez vrch Kohút ()
 od severu z vrcholu Stolice cez Faltenovo sedlo
 po  červeno značenej trase od juhozápadu z Muránskej Zdychavy cez Faltenovo sedlo
 po  modrej turistickej značke: 
 od juhovýchodu z obce Čierna Lehota cez Faltenovo sedlo
 od juhozápadu z Revúcej a Revúčky cez vrch Kohút

 Referencie 

 Pozri aj 
 Stolické vrchy
 Stolica (geomorfologický podcelok)
 Zoznam vrcholov v Stolických vrchoch

 Externé odkazy 
 Poloha na turistickej mape

Kategória:Vrchy v Stolických vrchoch
Kategória:Tisícovky na Slovensku
Kategória:Vrchy v okrese Rožňava
Kategória:Vrchy v okrese Revúca
Kategória:Čierna Lehota (okres Rožňava)
Kategória:Muránska Zdychava